**รายงานการประชุมสภา อบต.ปันแต**

**สมัยสามัญ สมัยที่ 1 ประจำปี พ.ศ. 2563 (ครั้งที่ 1)**

**วันที่ 18 กุมภาพันธ์ 2563**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 123456789101112131415161718192021222324251234 | **ผู้มาประชุม**นายสนิท เรืองเพชรนายถาวร ยอดกลิ่นนายโกวิท สงชูนายเยื้อง หนูคงนายโสภณ อภัยรัตน์นายสุทัศน์ หนูจีนเส้งนางสาวจริยา แก้วนพรัตน์นายสมบัติ ขำนุ้ยนายสมพล ทองโอนนายพฤติพงค์ เส้งเอียดนายวิรัตน์ พงศาปานนายอรัญ ชูปานนายคล่อง ทองเย็นนายเฉลิม นาคเกลี้ยงนายคำนึง ขุนณรงค์นายธนโชติ ฤทธิรงค์นายเจษฎา บัวทองนายอติชาติ อภัยรัตน์นางสุพาณี เกื้อชูนางสุภาวดี คงไข่ศรีนางขวัญเรือน แก่นทองนายจำรัส สังข์หนูนายมานิตย์ อ่อนทองนายณรงค์ สงวนทองนายสมปอง หลักไชย **ผู้เข้าร่วมประชุม**นายเอกชัย รักปานนายสาโรจน์ บุญเรืองขาวนายสมโชติ เพชรจันทร์นายภิญโญ หนูมาก | ประธานสภา ฯรองประธานสภาฯส.อบต. ม.1ส.อบต. ม.1ส.อบต. ม.2ส.อบต. ม.3ส.อบต. ม.3ส.อบต. ม4ส.อบต. ม.4ส.อบต. ม.5ส.อบต. ม.6ส.อบต. ม.6ส.อบต. ม.7ส.อบต. ม.7ส.อบต. ม.8ส.อบต. ม.8ส.อบต. ม.9ส.อบต. ม.9ส.อบต. ม.10ส.อบต. ม.10ส.อบต. ม.11ส.อบต. ม.12ส.อบต. ม.12ส.อบต. ม.13ส.อบต. ม.13 เลขานุการสภาฯ นายก อบต.ปันแต รองนายก อบต.ปันแต เลขานุการนายก ฯ | สนิท เรืองเพชร -โกวิท สงชู -โสภณ อภัยรัตน์ -จริยา แก้วนพรัตน์สมบัติ ขำนุ้ยสมพล ทองโอนพฤติพงค์ เส้งเอียดวิรัตน์ พงศาปาน อรัญ ชูปานคล่อง ทองเย็นเฉลิม นาคเกลี้ยง -ธนโชติ ฤทธิรงค์เจษฎา บัวทอง -สุพาณี เกื้อชูขวัญเรือน แก่นทอง -มานิตย์ อ่อนทองณรงค์ สงวนทองสมปอง หลักไชยเอกชัย รักปานสาโรจน์ บุญเรืองขาวสมโชติ เพชรจันทร์ภิญโญ หนูมาก | **ขอลาการประชุม****ขอลาการประชุม****ขอลาการประชุม****ขอลาการประชุม****ขอลาการประชุม****ขอลาการประชุม****ขอลาการประชุม** |

-2-

**เริ่มประชุมเวลา 14.16 น.**

 - สมาชิกฯ ครบองค์ประชุม ประธานสภาองค์การบริหารส่วนตำบลปันแต (นายสนิท เรืองเพชร) ขึ้นทำหน้าที่เป็นประธานในที่ประชุม

 - ประธาน ฯ (นายสนิท เรืองเพชร) กล่าวเปิดสมัยการประชุมสภาฯ สมัยสามัญ สมัยที่ 1 ประจำปี พ.ศ. 2563 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

**ประธานฯ** - ในวันนี้ ผมไม่มีเรื่องที่จะแจ้งต่อที่ประชุมนะครับ

**(นายสนิท เรืองเพชร**)

**ระเบียบวาระที่ 2** **รับรองรายงานการประชุม (การประชุมสมัยสามัญ สมัยที่ 4 ประจำปี**

**พ.ศ. 2562)**

ประธานฯ - รายงานการประชุมสภาฯ สมัยสามัญ สมัยที่ 4 ประจำปี พ.ศ. 2562

(นายสนิท เรืองเพชร) ทางเจ้าหน้าที่ฝ่ายเลขานุการสภาฯ ได้จัดทำเสร็จเรียบร้อย โดยคณะกรรมการ

 ตรวจรายงานการประชุมประจำสภาฯ ได้ตรวจทบทวนรายงานการประชุมดังกล่าว เมื่อวันที่ 20 ธันวาคม 2562 ผลการตรวจทบทวนประธานกรรมการตรวจรายงานการประชุม ฯ ได้บันทึกแจ้งให้ผมรับทราบแล้ว สำหรับสำเนารายงานการประชุมสภาฯ สมาชิกฯ ทุกท่านได้รับแล้วพร้อมกับหนังสือนัดประชุม

 - ก่อนที่จะให้ท่านสมาชิกฯ ลงมติรับรอง ผมขอเรียนเชิญท่านประธานกรรมการตรวจรายงานการประชุมฯ คือคุณณรงค์ สงวนทอง ได้แจ้งผลการตรวจทบทวนการบันทึกรายงานการประชุมฯ เพื่อสมาชิกฯ ได้รับทราบด้วยนะครับ เรียนเชิญครับ

**ประธานกรรมการตรวจรายงานการประชุมฯ** – เรียนท่านประธานฯ และท่านสมาชิกฯ ที่เคารพครับ กระผมนายณรงค์ (นายณรงค์ สงวนทอง) สงวนทอง สมาชิกฯ หมู่ที่ 13 ในฐานะประธานกรรมการตรวจรายงานการ

 ประชุมประจำสภาฯ ขอเรียนว่าคณะกรรมการทั้ง 3 คน ได้ร่วมประชุมพิจารณาทบทวนการบันทึกรายงานการประชุมสภาฯ สมัยสามัญ สมัยที่ 4 ประจำปี พ.ศ. 2562 แล้วเมื่อวันที่ 20 ธันวาคม 2562 ตั้งแต่เวลา 10.05 น. ถึงเวลา 10.58 น. ผลการทบทวนตรวจสอบในสาระสำคัญต่างๆที่บันทึกไว้ กรรมการทุกคนเห็นพ้องกับการบันทึกการประชุมดังกล่าวทุกประเด็น ไม่มีข้อทักท้วงครับ

ฯลฯ

ประธานฯ - มีสมาชิกฯท่านใดจะเพิ่มเติมหรือแก้ไขรายงานการประชุมบ้างไหมครับ

(นายสนิท เรืองเพชร)

สมาชิกฯ - เรียนท่านประธานฯ ครับ กระผมเจษฎา บัวทอง สมาชิกฯ หมู่ที่ 9

(นายเจษฎา บัวทอง) ขอทบทวนบันทึกการประชุมสภาฯ ในเอกสารหน้าที่ 7 เกี่ยวกับสินทรัพย์

 หมุนเวียน ข้อ (2) บอกว่าเงินฝากกระทรวงการคลัง ปี 2562 จำนวน 65,300 บาท ผมไม่มั่นใจว่าเป็นเงินของกระทรวงการคลังหรือเป็นเงินฝากของกองคลังของ อบต. ปันแต ครับ อีกส่วนหนึ่งครับในการประชุมสภาฯ เมื่อวันที่ 13 ธันวาคม 2562 ในระเบียบวาระอื่นๆ ผมได้ให้ความเห็นเรื่องของการปรับปรุงถนนสายปากสระ – บ่อไทร หมู่ที่ 4 พร้อมกับได้สอบถามท่านนายกฯ ว่าเรื่องของลำคลอง เหมืองน้ำและลำธารสาธารณะต่างๆ จะจำแนกแยกแยะอย่างไร ว่าสายใดเป็นคลอง หรือเป็นเหมืองน้ำ หรือจะเรียกชื่ออย่างไร ซึ่งท่านนายกฯ ได้ตอบคำถามแล้ว แต่ข้อความส่วนนี้ขาดหายไปนะครับ

-3-

ประธาน ฯ - ท่านเลขาฯ ช่วยอธิบายเพิ่มเติมนะครับ

(นายสนิท เรืองเพชร)

เลขานุการสภาฯ - เรียนท่านประธานฯ ที่เคารพ ท่านสมาชิกฯ ทุกท่านครับ ตามที่ท่านสมาชิกฯ

(นายเอกชัย รักปาน) มีข้อสงสัยว่าเอกสารรายงานการประชุมเกี่ยวกับเรื่องสินทรัพย์หมุนเวียน ใน

 รายการที่ 2 ที่ระบุว่ามีเงินฝากกระทรวงการคลัง ปี 2562 อยู่ด้วย ซึ่งท่านสมาชิกฯ สอบถามว่า เป็นเงินฝากของกระทรวงการคลัง หรือเงินฝากของกองคลังของ อบต. กันแน่นั้น ขอเรียนว่าเป็นเงินที่กระทรวงการคลังแจ้งยอดจัดสรรและ อบต.ปันแตได้บันทึกลงบัญชีรายรับแล้ว แต่ในปีงบประมาณ 2562 เงินดังกล่าว อบต.ปันแต ยังไม่ได้รับเงินตามจำนวนที่กระทรวงการคลังแจ้งไว้ จึงเรียกว่าเงินฝากกระทรวงการคลัง

ฯลฯ

ประธาน ฯ สำหรับคำชี้แจงของท่านนายกฯ ในระเบียบวาระที่ 6 เรื่องอื่นๆ เกี่ยวกับการ

(นายสนิท เรืองเพชร) จำแนกว่าสายน้ำใด เรียกว่าคลอง หรือสายใดเป็นเหมืองน้ำนั้น ทางเลขาฯ

ช่วยบันทึกเพิ่มเติมด้วยนะครับ

ฯลฯ

**มติที่ประชุม** **- รับรองด้วยเสียงเอกฉันท์**

**ระเบียบวาระที่ 3** **- กระทู้ถาม**

 - ไม่มี

**ระเบียบวาระที่ 4** **- เรื่องที่คณะกรรมการที่สภาฯ ตั้งขึ้นพิจารณาเสร็จแล้ว**

 - ไม่มี

**ระเบียบวาระที่ 5** **- เรื่องที่เสนอใหม่**

 **5.1 ญัตติขออนุมัติใช้จ่ายเงินทุนสำรองเงินสะสม**

ประธานฯ - ท่านนายกฯ ได้ยื่นเสนอญัตติขออนุมัติต่อสภาฯ เพื่อใช้จ่ายเงินทุนสำรองเงิน(นายสนิท เรืองเพชร) สะสม เพื่อดำเนินโครงการต่างๆ ในปีงบประมาณนี้ จำนวน 7 โครงการ

 เอกสารประกอบการพิจารณาท่านสมาชิกฯ ได้รับแล้วทุกคนนะครับ

 - ขอเรียนเชิญท่านนายกฯ ได้นำเสนอญัตติต่อที่ประชุมครับ

นายกฯ - เรียนท่านประธานฯ ที่เคารพ และท่านสมาชิกฯ ผู้ทรงเกียรติทุกท่านครับ (นายสาโรจน์ บุญเรืองขาว) กระผมนายสาโรจน์ บุญเรืองขาว นายกองค์การบริหารส่วนตำบลปันแต

ขอเสนอญัตติเพื่อสภาฯ พิจารณาอนุมัติให้ใช้จ่ายเงินทุนสำรองเงินสะสม รายละเอียดดังต่อไปนี้ครับ

- ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติมฉบับที่ 4 พ.ศ. 2561 ข้อ 87 (2) ระบุว่า กรณีที่ปีใด องค์กรปกครองส่วนท้องถิ่นมียอดเงินทุนสำรองเงินสะสมเกินร้อยละสิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรองเงินสะสมเฉพาะในส่วนที่เกินไปใช้จ่ายได้ภายใต้เงื่อนไข ข้อ 89 (1) โดยได้รับอนุมัติจากสภาท้องถิ่น

 -4-

- ซึ่ง ข้อ 89 (1) ระบุว่า ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

- ท่านประธานฯ และท่านสมาชิกฯ ครับ เนื่องจากยังคงมีถนนในพื้นที่รับผิดชอบอีกหลายสายยังไม่ได้มาตรฐาน และมีสภาพขรุขระ เป็นหลุมเป็นบ่อ การเดินทางสัญจรและการขนส่งผลผลิตทางการเกษตร รวมทั้งการขนส่งสินค้าอื่นๆ ยังไม่ค่อยจะสะดวกปลอดภัยเท่าที่ควร อีกทั้งในฤดูแล้งมีฝุ่นละอองเป็นจำนวนมาก อันส่งผลกระทบต่อการดำเนินชีวิต และเป็นปัญหาความเดือดร้อนของประชาชนตลอดมา

- ดังนั้น เพื่อแก้ไขปัญหาความเดือดร้อนให้กับประชาชนผู้ใช้รถใช้ถนน และลดภาวะฝุ่นละอองในพื้นที่ นายกองค์การบริหารส่วนตำบลปันแต จึงขอเสนอญัตติต่อสภาองค์การบริหารส่วนตำบลปันแต ขออนุมัติใช้จ่ายเงินทุนสำรองเงินสะสม เพื่อดำเนินโครงการ จำนวน 7 โครงการ งบประมาณรวมทั้งสิ้น จำนวน 2,317,500 บาท ประกอบด้วย

1. โครงการซ่อมสร้างถนนสายทางเข้าที่ทำการ อบต.ปันแต งบประมาณ193,000 บาท เพื่อจ่ายเป็นค่าซ่อมสร้างถนนสายทางเข้าที่ทำการ อบต.ปันแต จาก กม. 0 +000 – กม.0+055 ขนาดกว้าง 5.00 เมตร หนา 0.15 เมตร ยาว 55 เมตร หรือคิดเป็นพื้นที่ไม่น้อยกว่า 275 ตารางเมตร ตามรายละเอียดแบบแปลนขององค์การบริหารส่วนตำบลปันแต

2. โครงการก่อสร้างถนน คสล. สายไสปราง – บ้านนางวิน พูนชู หมู่ที่ 6 งบประมาณ 490,000 บาท เพื่อจ่ายเป็นค่าก่อสร้างถนน คสล. สายไสปราง – บ้านนางวิน พูนชู หมู่ที่ 6 จาก กม. 0+755 – กม. 0+925 ขนาดกว้าง 4 เมตร หนา 0.15 เมตร ยาว 170 เมตร หรือคิดเป็นพื้นที่ไม่น้อยกว่า 680 ตารางเมตร รายละเอียดตามแบบแปลนขององค์การบริหารส่วนตำบลปันแต

3. โครงการก่อสร้างถนน คสล. สายศาลาประชาธิปไตย – ทุ่งลาน หมู่ที่ 11 งบประมาณ 490,000 บาท เพื่อจ่ายเป็นค่าก่อสร้างถนน คสล. สายศาลาประชาธิปไตย – ทุ่งลาน หมู่ที่ 11 จาก กม.1+494 – กม. 1+664 ขนาดกว้าง 4 เมตร หนา 0.15 เมตร ยาว 170 เมตร หรือคิดเป็นพื้นที่ไม่น้อยกว่า 680 ตารางเมตร รายละเอียดตามแบบแปลนขององค์การบริหารส่วนตำบลปันแต

4. โครงการก่อสร้างถนน คสล. สายเขากลาง – บ้านโพธิ์ หมู่ที่ 13 งบประมาณ 490,000 บาท เพื่อจ่ายเป็นค่าก่อสร้างถนน คสล. สายเขากลาง – บ้านโพธิ์ หมู่ที่ 13 จาก กม.0+000 – กม. 0+170 ขนาดกว้าง 4 เมตร หนา 0.15 เมตร ยาว 170 เมตร หรือคิดเป็นพื้นที่ไม่น้อยกว่า 680 ตารางเมตร รายละเอียดตามแบบแปลนขององค์การบริหารส่วนตำบลปันแต

5. โครงการซ่อมสร้างผิวทางพาราแอสฟัลท์ติกคอนกรีต ถนนสายข้าง ที่ทำการ อบต.ปันแต – ไสงา หมู่ที่ 5 งบประมาณ 63,500 บาท เพื่อจ่ายเป็นค่าซ่อมสร้างผิวทางพาราแอสฟัลท์ติก คอนกรีต ถนนสายข้างที่ทำการ อบต.ปันแต – ไสงา หมู่ที่ 5 จาก กม. 0 + 000 – กม. 0 + 042 ขนาดกว้าง 4 เมตร หนา 0.05 เมตร ยาว 42 เมตร หรือคิดเป็นพื้นที่ไม่น้อยกว่า 168 ตารางเมตร รายละเอียดตามแบบแปลนขององค์การบริหารส่วนตำบลปันแต

-5-

6. โครงการก่อสร้างท่อเหลี่ยม คสล. ถนนสายในไร่ – ใสแพ หมู่ที่ 9 งบประมาณ 205,000 บาท เพื่อจ่ายเป็นค่าก่อสร้างท่อเหลี่ยม คสล. ถนนสายในไร่ – ใสแพ หมู่ที่ 9 ขนาด 1.80 x 1.50 x 7.00 เมตร ชนิดช่องทางเดียว รายละเอียดตามแบบแปลนขององค์การบริหารส่วนตำบลปันแต

7. โครงการจัดซื้อวัสดุ ซ่อมแซมถนนเพื่อบรรเทาความเดือดร้อนให้กับราษฎรในตำบลปันแต งบประมาณ 386,000 บาท เพื่อจ่ายเป็นค่าจัดซื้อวัสดุซ่อมแซมถนน จำนวน 3 สาย รายละเอียดดังนี้ครับ

 7.1 ถนนสายโคกประดู่ – บ้านโพธิ์ (ด้านทิศใต้) หมู่ที่ 10 ขนาดกว้าง 3.50 เมตร ยาว 1,200 เมตร โดยลงวัสดุดินถม จำนวน 150 ลบ.ม. และวัสดุหินผุ จำนวน 420 ลบ.ม.

 7.2 ถนนสายช่องบล็อก – วังงด หมู่ที่ 10 ขนาดกว้าง 4 เมตร ยาว 750 เมตร โดยลงวัสดุดินถม จำนวน 100 ลบ.ม. และวัสดุหินผุ จำนวน 300 ลบ.ม.

 7.3 ถนนสายโคกประดู่ – บ้านโพธิ์ (ด้านทิศเหนือ) หมู่ที่ 10 ขนาดกว้าง 4 เมตร ยาว 1,200 เมตร โดยลงวัสดุหินคลุก จำนวน 480 ลบ.ม.

นายกฯ - ท่านประธานฯ และท่านสมาชิกฯ ครับ ทั้ง 7 โครงการที่เสนอต่อสภาฯ ผมได้(นายสาโรจน์ บุญเรืองขาว) มอบหมายกองช่างออกทำการสำรวจอย่างรอบคอบแล้วเห็นว่าเป็นงานที่ต้อง

ดำเนินการด้วยความจำเป็นเร่งด่วนจึงได้เสนอต่อสภาฯ เพื่อพิจารณาอนุมัติตามระเบียบฯ ครับ

ประธานฯ - ขอบคุณท่านนายกฯ ครับ ท่านสมาชิกฯ ครับ โครงการต่างๆ รวม 7

 (นายสนิท เรืองเพชร) โครงการ ดังรายละเอียดที่นายกฯ นำเสนอต่อที่ประชุมไปเมื่อสักครู่ ผมจะได้

 ให้ท่านได้ทบทวนเพื่อพิจารณาไปพร้อมๆกันอีกครั้งนะครับ

 - เริ่มจากโครงการที่ 1 ชื่อโครงการซ่อมสร้างถนนสายทางเข้าที่ทำการ อบต.ปันแต ใช้งบประมาณจำนวน 193,000 บาท ขนาดถนนกว้าง 5 เมตร หนา 0.15 เมตร ยาว 55 เมตร หรือคิดเป็นพื้นที่ไม่น้อยกว่า 275 ตารางเมตร ท่านสมาชิกฯ มีความเห็นแตกต่างหรือสนับสนุนอย่างไรบ้างขอเชิญอภิปรายนะครับ

 - ไม่มีท่านใดประสงค์จะอภิปรายนะครับ

 - โครงการที่ 2 ชื่อโครงการก่อสร้างถนน คสล. สายไสปราง – บ้านนางวิน พูนชู พื้นที่หมู่ที่ 6 คาดว่าจะใช้งบประมาณ จำนวน 490,000 บาท เป็นถนนคอนกรีตขนาดกว้าง 4 เมตร หนา 15 เซนติเมตร ยาว 170 เมตร หรือคิดเป็นพื้นที่ไม่น้อยกว่า 680 ตารางเมตร

- มีท่านใดจะอภิปรายให้ความเห็นเกี่ยวกับโครงการนี้บ้างไหมครับ ขอเชิญนะครับ

 - เมื่อไม่มี ก็ไปพิจารณาต่อที่โครงการที่ 3 นะครับ

 ฯลฯ

-6-

สมาชิกฯ - กราบเรียนท่านประธานฯ ที่เคารพ ฝ่ายบริหารฯ และเพื่อนสมาชิกฯ ทุกท่าน(นายเจษฎา บัวทอง) ครับ กระผมนายเจษฎา บัวทอง สมาชิกฯ หมู่ที่ 9 ผมขออภิปรายด้วยความ

 ให้เกียรติทางฝ่ายบริหาร ฯ นะครับ คืออย่างนี้ครับ เมื่อวานผมขับรถผ่านเส้นทางโครงการที่นายกฯ เสนอ คือโครงการก่อสร้างถนน คสล. สายเขากลาง – บ้านโพธิ์ หมู่ที่ 13 ผมเห็นว่าถนนสายนี้ ไม่มีบ้านคนอาศัยอยู่นะครับ มีเพียงปลูกสร้างไว้เป็นขนำ 1 หลังครับ

 - ท่านประธานฯ ครับ ผมคิดว่าถนนสายอื่นๆ อีกหลายสายที่น่าจะดูแลมากกว่า เช่น หมู่ที่ 12 หมู่ที่ 11 และหมู่ที่ 9 เป็นต้น สำหรับสายเขากลาง – บ้านโพธิ์ มีความจำเป็นน้อยครับฯ

 - อีกโครงการหนึ่งคือโครงการซ่อมสร้างผิวทางพาราแอสฟัสท์ติกสายข้างที่ทำการ อบต.ปันแต – ไสงา คือถนนทางเข้าที่ทำการ อบต.ฝั่งตะวันออก ทำไมต้องสร้างผิวทางพาราแอสฟัลท์ติกครับ

 ฯลฯ

ประธาน ฯ - ก่อนจะได้พิจารณาในญัตตินี้กันต่อ ผมขอพักการประชุมประมาณ 10 นาทีครับ

(นายสนิท เรืองเพชร)

 **- เริ่มประชุมต่อเวลา 15.30 น.**

ประธานฯ - เมื่อสักครู่ได้มีการอภิปรายและพิจารณาถึงโครงการที่ 4 แล้วนะครับ ต่อไป

(นายสนิท เรืองเพชร) มาพิจารณาต่อในรายละเอียดและความจำเป็นของโครงการที่ 5 ต่อไปนะครับ

 ฯลฯ

สมาชิกฯ - เรียนท่านประธาน ฯ ที่เคารพครับ รายการที่ 7.1 ซ่อมแซมถนนสาย

(นายเจษฎา บัวทอง) โคกประดู่ – บ้านโพธิ์ ด้านทิศใต้ พื้นที่ของหมู่ที่ 10 ถนนสายนี้ผมก็ขับรถผ่าน

 ไปด้วยแล้ว มีสภาพเป็นหลุมเป็นบ่ออยู่บ้าง หากทำการซ่อมแซมและบดอัดให้ได้มาตรฐานผมคิดว่าเป็นประโยชน์พอสมควรครับ ฯ

 - ส่วนรายการที่ 7.2 ซ่อมแซมถนนสายช่องบล็อก – วังงด หมู่ที่ 10 ขนาดกว้าง 4 เมตร ยาว 750 เมตร ท่านประธานฯ ครับ ถนนสายนี้อยู่ตรงไหนครับ การจะให้ความเห็นชอบหรืออนุมัติจำเป็นต้องรู้ที่ตั้งของโครงการก่อนครับ สายนี้ผมยังไม่เคยไป ช่วยบอกที่ตั้งให้ชัดเจนด้วยครับ

 ฯลฯ

สมาชิกฯ - เรียนท่านประธานฯ ครับ กระผมวิรัตน์ พงศาปาน สมาชิกฯ หมู่ที่ 6 ผมขอ

(นายวิรัตน์ พงศาปาน) เรียนว่าถนนสายนี้เป็นถนนสายใหม่ เพิ่งดำเนินการก่อสร้างหรือบุกเบิกเมื่อปีที่

 ผ่านมาครับ เป็นถนนเชื่อมต่อกับถนนสายหลัก คือสายบ้านสวน – สายโห เริ่มต้นจากจุดที่ใกล้ๆกับบ้านคุณตาเพิ่มขึ้นไปทางทิศตะวันตก อยู่ตรงข้ามกับถนนสายหนองเจ็ดหาบ ครับ

ประธาน ฯ - ครับ ท่านสมาชิกฯ คงรับทราบข้อมูลที่ตั้งของโครงการที่ 7.2 ถนนสาย (นายสนิท เรืองเพชร) ช่องบล็อก – วังงด ชัดเจนแล้วนะครับ

 - มีสมาชิกฯ ท่านอื่นจะอภิปรายเพิ่มเติมในญัตติขออนุมัติใช้จ่ายเงินทุนสำรองเงินสะสมอีกไหมครับ ขอเชิญครับ

 - ในเมื่อไม่มีท่านใดประสงค์จะอภิปรายต่อไปแล้ว กระผมขอปิดการอภิปรายและจะขอให้ท่านสมาชิกฯ ได้ลงมติอนุมัติหรือไม่อนุมัติ เป็นรายโครงการตามลำดับทั้ง 7 โครงการนะครับ

-7-

 - สมาชิกฯ ท่านใดเห็นควรอนุมัติ โครงการที่ 1 คือ โครงการซ่อมสร้างถนนสายทางเข้าที่ทำการ อบต.ปันแต งบประมาณ 193,000 บาท โปรดยกมือครับ

 - เป็นเอกฉันท์นะครับ ไม่มีผู้ไม่เห็นด้วยและไม่มีผู้งดออกเสียงนะครับ

**มติที่ประชุม** **- อนุมัติด้วยเสียงเอกฉันท์**

ประธาน ฯ - สมาชิกฯ ท่านใดเห็นควรอนุมัติโครงการที่ 2 คือโครงการก่อสร้างถนน คสล.

(นายสนิท เรืองเพชร) สายไสปราง – บ้านนางวิน พูนชู หมู่ที่ 6 งบประมาณ 490,000 บาท

 โปรดยกมือครับ

 - คะแนนเสียงเป็นเอกฉันท์ ไม่มีผู้งดออกเสียงนะครับ

**มติที่ประชุม** **- อนุมัติด้วยคะแนนเสียงเอกฉันท์**

 - สมาชิก ฯ ท่านใดเห็นควรอนุมัติโครงการที่ 3 โครงการก่อสร้าง ถนน คสล. สายศาลาประชาธิปไตย – ทุ่งลาน หมู่ที่ 11 งบประมาณ 490,000 บาท โปรดยกมือครับ

 - เห็นด้วยทุกท่าน เป็นเอกฉันท์นะครับ ไม่มีผู้งดออกเสียง

**มติที่ประชุม** **- อนุมัติด้วยคะแนนเสียงเอกฉันท์**

 - โครงการที่ 4 คือโครงการก่อสร้างถนน คสล. สายเขากลาง – บ้านโพธิ์ หมู่ที่ 13 งบประมาณ 490,000 บาท สมาชิกฯ ท่านใดเห็นควรอนุมัติ โปรดยกมือครับ

 - คะแนนเสียงเป็นเอกฉันท์ ไม่มีผู้งดออกเสียงนะครับ

**มติที่ประชุม** **- อนุมัติด้วยคะแนนเสียงเอกฉันท์**

 - โครงการที่ 5 คือโครงการซ่อมสร้างผิวทางพาราแอสฟัลท์ติกคอนกรีต ถนนสายข้างที่ทำการ อบต.ปันแต – ไสงา หมู่ที่ 5 งบประมาณ 63,500 บาท สมาชิกฯ ท่านใดเห็นควรอนุมัติ

โปรดยกมือครับ

 - เห็นด้วยทุกท่าน ไม่มีผู้งดออกเสียงนะครับ

**มติที่ประชุม** **- อนุมัติด้วยคะแนนเสียงเอกฉันท์**

 - สมาชิกฯ ท่านใดเห็นควรอนุมัติโครงการที่ 6 คือโครงการก่อสร้างท่อเหลี่ยม คสล. ถนนสายในไร่ – ไสแพ หมู่ที่ 9 งบประมาณ 205,000 บาท โปรดยกมือครับ

 - เห็นด้วยทุกท่าน ไม่มีผู้งดออกเสียงนะครับ

**มติที่ประชุม** **- อนุมัติด้วยคะแนนเสียงเอกฉันท์**

 - โครงการที่ 7 จัดซื้อวัสดุซ่อมแซมถนน จำนวน 3 สาย ประกอบด้วย (1) สายโคกประดู่ – บ้านโพธิ์ (ด้านทิศใต้) หมู่ที่10 (2) สายช่องบล๊อก – วังงด หมู่ที่ 10 (3) สายโคกประดู่ – บ้านโพธิ์ (ด้านทิศเหนือ) หมู่ที่ 10 งบประมาณรวม 386,000 บาท สมาชิกฯ ท่านใดเห็นควรอนุมัติ โปรดยกมือครับ

 - คะแนนเสียงเป็นเอกฉันท์ ไม่มีผู้งดออกเสียงนะครับ

-8-

**มติที่ประชุม**  **- อนุมัติด้วยคะแนนเสียงเอกฉันท์**

ประธาน ฯ - ครับ สมาชิกฯ ออกเสียงลงมติอนุมัติทั้ง 7 โครงการ ตามที่ท่านนายกฯ

(นายสนิท เรืองเพชร) เสนอนะครับ ต่อไปจะได้พิจารณาญัตติที่ 5.2 นะครับ

 **5.2 ญัตติขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ**

 **พ.ศ. 2563**

ประธาน ฯ - ญัตติต่อไปนี้เป็นญัตติที่ท่านนายก ฯ เสนอมาเพื่อขออนุมัติแก้ไขเปลี่ยนแปลง

(นายสนิท เรืองเพชร) คำชี้แจงงบประมาณ จำนวน 1 โครงการ ซึ่งเป็นโครงการที่ตราไว้ในข้อบัญญัติ งบประมาณรายจ่ายประจำปีงบประมาณ พ.ศ. 2563

 - ขอเรียนเชิญท่านนายกฯ ครับ

นายก ฯ - เรียนท่านประธาน ฯ และท่านสมาชิกฯ ผู้ทรงเกียรติทุกท่าน กระผม

(นายสาโรจน์ บุญเรืองขาว) นายสาโรจน์ บุญเรืองขาว นายกองค์การบริหารส่วนตำบลปันแต

 ขอเสนอญัตติต่อสภาฯ ดังนี้ครับ

 - ตามที่องค์การบริหารส่วนตำบลปันแต ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ. 2563 เมื่อวันที่ 24 กันยายน 2562 ซึ่งมีผลบังคับใช้ตั้งแต่วันที่ 1 ตุลาคม 2562 ถึงวันที่ 30 กันยายน 2563 นั้น มีบางโครงการที่ได้บรรจุไว้ในข้อบัญญัติงบประมาณรายจ่ายประจำปี สภาพพื้นที่ที่จะดำเนินการก่อสร้างได้เปลี่ยนแปลงไปจากเดิม ทำให้รายละเอียดคำชี้แจงที่ระบุไว้ในข้อบัญญัติฯ จำเป็นต้องเปลี่ยนแปลงไปจากเดิมด้วย

 - จึงอาศัยอำนาจตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติมจนถึงปัจจุบัน ข้อ 29 กำหนดว่า การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น

 - ที่มาของการขอแก้ไขเปลี่ยนแปลงคำชี้แจงในครั้งนี้ เนื่องจาก อบต.ปันแต ได้ดำเนินการโครงการแก้ไขปัญหาภัยแล้ง ประจำปี 2562 โดยการขุดลอกแหล่งน้ำในพื้นที่ตำบลปันแต ซึ่งการดำเนินการขุดลอกดังกล่าว มีการเสริมคันดินจากการขุดลอก ทำให้คันคลองหรือบริเวณที่มีการขุดลอกมีขนาดความกว้างเพิ่มขึ้น และการขุดลอกคลองสายวังบ่อ – มาบท่อม หมู่ที่ 7 ก็เป็นอีกสายหนึ่งที่มีพื้นที่ความกว้างเพิ่มขึ้น ดังนั้น เพื่อให้การดำเนินการก่อสร้างถนนเหมาะสมกับสภาพพื้นที่ปัจจุบัน และให้การสัญจรไป-มา สะดวกรวดเร็วขึ้น ผมจึงขอเสนอญัตติต่อสภาฯ เพื่อขออนุมัติแก้ไขเปลี่ยนแปลงคำชี้แจง จำนวน 1 โครงการ คือ โครงการก่อสร้างถนน คสล.สายสะพานวังบ่อ – มาบท่อม หมู่ที่ 7 ดังนี้ครับ

 **ข้อความเดิม** ระบุว่า ก่อสร้างถนน คสล.สายสะพานวังบ่อ – มาบท่อม หมู่ที่ 7 จำนวน 489,000 บาท เพื่อจ่ายเป็นค่าก่อสร้างถนน คสล.สายสะพานวังบ่อ – มาบท่อม หมู่ที่ 7 ช่วง กม.0+000 ถึง กม.0+170 ขนาดกว้าง 4.00 เมตร หนา 0.15 เมตร ยาว 170 เมตร หรือคิดเป็นพื้นที่ไม่น้อยกว่า 680 ตารางเมตร ไหล่ทางข้างละ 0.30 เมตร พร้อมติดตั้งป้ายประชาสัมพันธ์โครงการ จำนวน 1 ป้าย และป้ายโครงการมาตรฐาน จำนวน 1 ป้าย รายละเอียดตามแบบแปลนที่องค์การบริหารส่วนตำบลปันแตกำหนด

-9-

 เป็นไปตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึง

 ปัจจุบัน

 เป็นไปตามแผนพัฒนาท้องถิ่น (พ.ศ.2561 – 2565) หน้าที่ 42 ลำดับที่ 28

 **ขอแก้ไขเปลี่ยนแปลงคำชี้แจงเป็น**

 ก่อสร้างถนน คสล.สายสะพานวังบ่อ- มาบท่อม หมู่ที่ 7 จำนวน 484,500 บาท เพื่อจ่ายเป็นค่าก่อสร้างถนน คสล.สายสะพานวังบ่อ-มาบท่อม หมู่ที่ 7 ช่วง กม.0+000 ถึง กม.0+140 ขนาดกว้าง 5.00 เมตร หนา 0.15 เมตร ยาว 140 เมตร หรือคิดเป็นพื้นที่ไม่น้อยกว่า 700 ตารางเมตร ไหล่ทางข้างละ 0.30 เมตร พร้อมติดตั้งป้ายประชาสัมพันธ์โครงการ จำนวน 1 ป้าย และป้ายโครงการมาตรฐาน จำนวน 1 ป้าย รายละเอียดตามแบบแปลนที่องค์การบริหารส่วนตำบลปันแตกำหนด

 เป็นไปตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึงปัจจุบัน

 เป็นไปตามแผนพัฒนาท้องถิ่น (พ.ศ. 2561 – 2565) หน้าที่ 42 ลำดับที่ 28

นายกฯ - ท่านประธานฯ และท่านสมาชิกฯ ครับ โครงการแก้ไขปัญหาภัยแล้งโครงการ

(นายสาโรจน์ บุญเรืองขาว) ขุดลอกคลองมาบท่อม หมู่ที่ 7 ขณะนี้เสร็จสิ้นเรียบร้อยแล้ว อบต.ของเรา

 สามารถดำเนินโครงการก่อสร้างถนน คสล. ต่อไปได้เลย หลังจากสภาฯ อนุมัติ ให้แก้ไขโครงการนะครับ

ประธานฯ - ถนน คสล.สายสะพานวังบ่อ- มาบท่อม สภาฯ ได้อนุมัติในข้อบัญญัติ

(นายสนิท เรืองเพชร) งบประมาณปี 63 แต่เนื่องจากมีความจำเป็นตามที่ท่านนายกฯ เสนอ จึงต้อง ขอให้สภาฯ พิจารณาว่าเห็นด้วยหรือไม่ ฯ

สมาชิก ฯ - กราบเรียนท่านประธานฯ ฝ่ายบริหารและเพื่อสมาชิกฯ ครับ กระผม

(นายเจษฎา บัวทอง) นายเจษฎา บัวทอง สมาชิกฯ หมู่ที่ 9 ผมไม่มีอะไรติดใจมากนักนะครับ

 แต่มีข้อสังเกตว่าการก่อสร้างถนน คสล.โครงการอื่นๆ ที่ได้อนุมัติมา มีรายการเกลี่ย – บดอัด ทุกโครงการ แต่โครงการก่อสร้างถนน คสล.สายสะพานวังบ่อ- มาบท่อม ที่มีการขออนุมัติแก้ไขคำชี้แจงในครั้งนี้ ไม่มีรายการเกลี่ย – บดอัดครับ แต่ปรากฏว่ามีรายการที่เรียกว่างานกรุยทางถางป่า ซึ่งโครงการอื่นๆไม่มี ผมอยากทราบว่า ทำไมต้องตั้งรายการกรุยทางถางป่าไว้ด้วยครับ เพราะปัจจุบันถนนสายดังกล่าวหลังจากมีการเสริมคันดินและปรับปรุงแล้วไม่มีป่าหรือต้นไม้ที่จะต้องถางหรือโค่นทำลายแล้วนะครับฯ

เลขานุการสภาฯ - เรียนท่านประธานฯ และท่านสมาชิกฯ ครับ รายการกรุยทางถางป่า ในการ (นายเอกชัย รักปาน) ก่อสร้างถนนสายนี้แม้จะไม่มีต้นไม้อยู่แล้วก็ตาม แต่ผู้ประมาณการก่อสร้างตั้ง

 ไว้เพื่อเป็นการกรุยทางปรับสภาพพื้นที่ก่อนจะดำเนินการก่อสร้างนะครับ วิธีการประมาณการที่กำหนดตามหลักวิชาช่างจะรวมงานกรุยทางกับงานถางป่าอยู่ในรายการเดียวกัน หากมีการกรุยทางเพียงอย่างเดียวหรือถางป่าเพียงอย่างเดียว การประมาณราคาก็จะแตกต่างกันครับ

ประธาน ฯ - สมาชิกฯ ท่านอื่น มีใครอภิปรายต่อไหมครับ

(นายสนิท เรืองเพชร) - เมื่อไม่มีสมาชิกฯ ท่านใดอภิปรายแล้ว ผมขอปิดการอภิปรายและขอให้ท่าน สมาชิกฯ ได้ลงมตินะครับ

-10-

 - สมาชิกฯ ท่านใดเห็นควรอนุมัติให้แก้ไขเปลี่ยนแปลงคำชี้แจงงบประมาณ สำหรับโครงการก่อสร้างถนน คสล.สายสะพานวังบ่อ – มาบท่อม หมู่ที่ 7 โปรดยกมือครับ

 - เห็นด้วยทุกท่านนะครับ ไม่มีผู้งดออกเสียง

**มติที่ประชุม** - อนุมัติด้วยคะแนนเสียงเอกฉันท์

 **5.3 ญัตติขอความเห็นชอบร่างแผนพัฒนาท้องถิ่น (พ.ศ. 2561 – 2565) เพิ่มเติม ครั้งที่ 2**

ประธานฯ - นายกฯ ได้เสนอญัตติขอความเห็นชอบเพื่อเพิ่มเติมโครงการลงในแผนพัฒนา (นายสนิท เรืองเพชร) ท้องถิ่น (พ.ศ. 2561 – 2565) จำนวน 1 โครงการ

 - ขอเชิญท่านนายก ฯ ครับ

นายกฯ - เรียนท่านประธานฯ และท่านสมาชิกฯ ทุกท่านครับ กระผมขอเสนอญัตติ

(นายสาโรจน์ บุญเรืองขาว) ขอความเห็นชอบร่างแผนพัฒนาท้องถิ่น (พ.ศ. 2561 – 2565) เพิ่มเติม

 จำนวน 1 โครงการ ครับ

- อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง(ฉบับที่ 3) พ.ศ. 2561 ข้อ 22/2 ขอเพิ่มโครงการฝึกอบรมหลักสูตรชุดปฏิบัติการจิตอาสาภัยพิบัติประจำองค์กรปกครองส่วนท้องถิ่น จำนวน 1 โครงการ โดยบรรจุไว้ในแผนงานการรักษาความสงบภายใน สำหรับปีงบประมาณ พ.ศ. 2563 , 2564 และ 2565) ใช้งบประมาณ ปีละ 100,000 บาท

 - เนื่องจากกระทรวงมหาดไทยได้แจ้งให้จังหวัดจัดตั้งชุดปฏิบัติการจิตอาสา ภัยพิบัติประจำองค์กรปกครองส่วนท้องถิ่น เพื่อเป็นผู้ช่วยเจ้าพนักงานในการป้องกันและบรรเทาสาธารณภัย ในระดับพื้นที่ โดยให้องค์กรปกครองส่วนท้องถิ่นดำเนินการฝึกอบรมชุดปฏิบัติการจิตอาสาภัยพิบัติให้แล้วเสร็จภายในเดือนกรกฎาคม 2563 ดังนั้นเพื่อให้การดำเนินการเป็นไปด้วยความถูกต้องตามระเบียบฯ จึงเสนอญัตติเพิ่มเติมโครงการเพื่อบรรจุไว้ในแผนพัฒนาท้องถิ่น (พ.ศ.2561 – 2565) เพื่อจะได้ดำเนินโครงการดังกล่าวนี้ต่อไป

ฯลฯ

ประธานฯ - ท่านสมาชิกฯ คงเข้าใจนะครับ เป็นโครงการตามนโยบายของรัฐบาล

(นายสนิท เรืองเพชร) จำเป็นต้องดำเนินการตามนโยบายนะครับ

 - มีท่านใดจะให้ความเห็นหรือสอบถามอะไรบ้างครับ

สมาชิกฯ - กราบเรียนท่านประธานฯ ที่เคารพ กระผมนายเจษฎา บัวทอง

(นายเจษฎา บัวทอง) สมาชิกฯ หมู่ที่ 9 ขอสอบถามครับว่า จิตอาสาภัยพิบัติที่จะจัดอบรมนี้

 หลังจากเสร็จการอบรมแล้วจะปฏิบัติหน้าที่อย่างไรบ้าง จะมีชุดหรือเครื่องแบบในการปฏิบัติหน้าที่หรือไม่อย่างไร

 ฯลฯ

หน.สนง.ปลัด - เรียนท่านประธานฯ และท่านสมาชิกฯ ทุกท่านนะค่ะ ชุดปฏิบัติการ

(นางวิภาภรณ์ นวลสิงห์) จิตอาสาภัยพิบัติ จัดตั้งขึ้นตามนโยบายของรัฐบาล โดยกระทรวงมหาดไทยสั่งการให้จังหวัดโดยสำนักงานป้องกันและบรรเทา

สาธารณภัยประสานมายังท้องถิ่น เพื่อจัดตั้งโดยการรับสมัครจิตอาสา จำนวนท้องถิ่นละ 50 คน ขณะนี้รับสมัคร

ไว้ครบแล้ว

-11-

 - จะมีการฝึกอบรมร่วมกับชุดปฏิบัติการจิตอาสาภัยพิบัติของเทศบาล

แหลมโตนด ในวันที่ 12 มีนาคม นี้ค่ะ

 - การแต่งกายก็คงใช้ชุดปฏิบัติงานที่ใช้อยู่ คือ หมวกและผ้าผูกคอ

ประธานฯ - มีใครจะสอบถามเพิ่มเติมไหมครับ

(นายสนิท เรืองเพชร) - ไม่มีนะครับ ผมขอปิดการอภิปรายและขอมติจากที่ประชุมนะครับ

 - สมาชิก ฯ ท่านใด เห็นชอบให้เพิ่มเติมโครงการฝึกอบรมชุดปฏิบัติการจิตอาสาภัยพิบัติตามที่ท่านนายกฯ เสนอ โปรดยกมือครับ

 - เห็นชอบกันทุกคนนะครับ

**มติที่ประชุม** - เห็นชอบด้วยคะแนนเสียงเอกฉันท์

 **5.4 รายงานผลการติดตามและประเมินผลแผนพัฒนาท้องถิ่น ประจำปีงบประมาณ**

 **พ.ศ. 2562**

ประธานฯ - ระเบียบวาระที่ 5.4 นี้ เป็นเรื่องรายงานเพื่อสภาฯ รับทราบ

(นายสนิท เรืองเพชร) เป็นรายงานการติดตามและประเมินผลแผนพัฒนาท้องถิ่น

 ประจำปีงบประมาณ พ.ศ. 2562 เจ้าหน้าที่ได้เข้าเล่มส่งให้ท่าน

สมาชิกฯ ล่วงหน้ามาแล้ว เอกสารเล่มนี้สีชมพูนะครับ มีทั้งหมด 23 หน้า หน้าที่ 1 เป็นสรุปผลการดำเนินงานประจำปีงบประมาณ 2562 หน้าที่ 2 ถึงหน้าที่ 10 เป็นรายงานการติดตามและประเมินผลแยกตามยุทธศาสตร์การพัฒนา ตั้งแต่หน้าที่ 11 เป็นต้นไปเป็นการแสดงผลการประเมินความสำเร็จของโครงการ

 - รายงานเล่มนี้ คณะกรรมการติดตามและประเมินผลแผนพัฒนาท้องถิ่นได้พิจารณามาก่อนแล้วนะครับ รายงานฉบับนี้ รวบรวมและจัดทำโดยสำนักงานปลัดฯ มีการรายงานเกี่ยวกับโครงการและกิจกรรมต่างๆ ที่ดำเนินการในปีงบประมาณ พ.ศ. 2562 งบประมาณที่มีการเบิกจ่ายไปก็บอกไว้แล้วนะครับ

- สมาชิกฯ หรือผู้เกี่ยวข้องท่านใดมีข้อสงสัย อยากจะสอบถามเพิ่มเติมก็ขอเชิญนะครับ

- ไม่มีท่านใดติดใจหรือมีข้อสงสัยใดๆ นะครับ เนื่องจากทุกท่านได้เอกสารไปศึกษาก่อนล่วงหน้าแล้ว

 ฯลฯ

ประธานฯ - ท่านสมาชิกฯ หมู่ที่ 9 มีอะไรจะสอบถามไหมครับ ไม่มีนะครับ

(นายสนิท เรืองเพชร) สรุปว่าสมาชิกฯ ทุกท่านรับทราบรายงานฉบับนี้นะครับ

**ที่ประชุม** **- รับทราบ**

**5.5 พิจารณากำหนดสมัยการประชุมสภาฯ สมัยสามัญประจำปี พ.ศ. 2563 และ**

 **สมัยประชุมสมัยแรกของปีถัดไป**

ประธานฯ - ในระเบียบวาระนี้ เป็นการดำเนินการตามพระราชบัญญัติสภาตำบล(นายสนิท เรืองเพชร) และองค์การบริหารส่วนตำบล มาตรา 53 ประกอบกับระเบียบ

 กระทรวงมหาดไทยว่าด้วยข้อบังคับการประชุมสภาท้องถิ่น ข้อที่ 21

-12-

 - เป็นการพิจารณากำหนดสมัยการประชุมสภาฯ สมัยสามัญประจำปี พ.ศ. 2563 และสมัยสามัญ สมัยแรกของปี พ.ศ. 2564

- ท่านสมาชิกฯ คิดว่าจะกำหนดอย่างไรครับ ขอเชิญนำเสนอต่อที่ ประชุมนะครับ

 - ในเมื่อยังไม่มีสมาชิกฯ ท่านใดเสนอ ผมขอนำปรึกษาต่อที่ประชุมว่า เนื่องจากการกำหนด สมัยประชุมสภาฯ สมัยสามัญ สมัยที่1 ประจำปี พ.ศ. 2563 คือ สมัยที่เรากำลังประชุมกันอยู่ในขณะนี้ ได้มีการกำหนดวันเริ่มต้นแตกต่างจากการกำหนดสมัยประชุมที่ผ่านๆมา คือ สภาฯ ได้กำหนดให้เริ่มต้นวันประชุมตั้งแต่วันที่ 6 – 20 กุมภาพันธ์ 2563 เหตุผลที่กำหนดอย่างนั้น เนื่องจากมีท่านสมาชิกฯ เสนอว่าในช่วงต้นเดือนของทุกเดือนแต่ละหมู่บ้านจะมีการประชุมประจำเดือนด้วย

 - สำหรับสมัยประชุมสามัญ ประจำปี พ.ศ. 2563 ผมคิดว่าการประชุมสามัญ สมัยที่ 2 ควรจะเป็นห้วงเดือนมิถุนายน , สมัยที่ 3 จำเป็นต้องกำหนดในเดือนสิงหาคม ส่วนสมัยที่ 4 น่าจะกำหนดก่อนสิ้นปี คือเดือนธันวาคม และสมัยสามัญสมัยแรกของปี พ.ศ. 2564 ก็ควรจะเป็นเดือนกุมภาพันธ์ เช่นเดิม

- โดยน่าจะกำหนดวันประชุมตั้งแต่วันที่ 6 – 20 ของเดือนที่เรากำหนดเป็นสมัยประชุมสามัญ

- มีสมาชิกฯ ท่านใดจะเสนอเป็นอย่างอื่นไหมครับ หากไม่มีท่านใดเสนอเป็นอย่างอื่น ผมคิดว่าสภาฯ คงมีความเห็นเช่นเดียวกับคำปรึกษาหารือของผมนะครับ

 ฯลฯ

**มติที่ประชุม** - เห็นชอบด้วยด้วยคะแนนเสียงเอกฉันท์ ให้กำหนดสมัยการประชุมสภาฯ

 สมัยสามัญ ประจำปี พ.ศ. 2563 และสมัยแรกของปี พ.ศ. 2564 ดังนี้

 1. สมัยสามัญ สมัยที่ 2 ประจำปี พ.ศ. 2563 กำหนด วันที่ 6 – 20 มิถุนายน 2563

 2. สมัยสามัญ สมัยที่ 3 ประจำปี พ.ศ. 2563 กำหนด วันที่ 6 – 20 สิงหาคม 2563

 3. สมัยสามัญ สมัยที่ 4 ประจำปี พ.ศ. 2563 กำหนด วันที่ 6 – 20 ธันวาคม 2563

 4. สมัยสามัญ สมัยที่ 1 ประจำปี พ.ศ. 2564 กำหนด วันที่ 6 – 20 กุมภาพันธ์ 2564

**ระเบียบวาระที่ 6** **- เรื่องอื่นๆ**

ประธานฯ - ขอแจ้งผ่านท่านสมาชิกฯ ช่วยบอกคณะกรรมการกองทุนหมู่บ้าน

(นายสนิท เรืองเพชร) หมู่บ้านละล้านให้ช่วยเร่งรีบปิดงบดุลโดยเร็วนะครับ เพราะทราบว่ามี

 แนวโน้มที่ทางรัฐบาลจะสนับสนุนงบประมาณเพิ่มเติมหมู่บ้านละประมาณ 2 แสนบาท โดยขอให้ปิดงบดุลให้เสร็จก่อน 30 เมษายน เพื่อจะได้จัดส่งโครงการนะครับ ฯ

 - สำหรับการจ่ายเงินเบี้ยยังชีพผู้สูงอายุ ซึ่งกรมบัญชีกลาง เป็นหน่วยจ่ายเงินโดยตรงเข้าบัญชีของผู้สูงอายุ ในเดือนมกราคม มีผู้สูงอายุประมาณ 13 รายยังไม่ได้รับ ท่านสมาชิกฯ ช่วยชี้แจงให้ผู้สูงอายุเข้าใจด้วยนะครับว่าเกิดการผิดพลาดคือจ่ายเข้าไปในบัญชีของผู้สูงอายุรายอื่น ซึ่งก็ได้มีการดำเนินการแก้ไขแล้ว เงินที่ยังค้างอยู่ในเดือนมกราคม จะได้รับแน่นอนในเร็วๆ นี้

-13-

สมาชิกฯ - ท่านประธานฯ ครับ เบี้ยยังชีพผู้สูงอายุในหมู่ที่ 13 ผมทราบว่ามีอยู่

(นายณรงค์ สงวนทอง) รายหนึ่งซึ่งไม่ได้รับเงินเข้าบัญชีสำหรับเดือนมกราคม แต่เดือน

 กุมภาพันธ์ได้รับแล้ว ฯ

นายกฯ - ท่านประธานฯ และท่านสมาชิกฯ ครับ เบี้ยยังชีพผู้สูงอายุประจำเดือน(นายสาโรจน์ บุญเรืองขาว) มกราคม มีการโอนผิดพลาด จำนวน 13 ราย ซึ่งในขณะนี้เจ้าหน้าที่

 โดยท่านรองปลัดฯและนักพัฒนาชุมชน ได้ติดตามคืนและส่งมอบไป

 3 - 4 รายแล้ว ฯ

- ส่วนการดำเนินการโครงการก่อสร้างต่างๆ ในปีงบประมาณ 2563

นี้ ได้มีการดำเนินการในขั้นตอนการจัดซื้อ – จัดจ้าง ทั้งโครงการที่ได้รับจากเงินอุดหนุนเฉพาะกิจและโครงการตามข้อบัญญัติงบประมาณของ อบต. ฯ

สมาชิกฯ - เรียนท่านประธานฯ ครับ กระผมเจษฎา บัวทอง สมาชิกฯ หมู่ที่ 9

(นายเจษฎา บัวทอง) ขอฝากท่านประธานฯ ผ่านไปยังคณะผู้บริหารฯ นะครับ เนื่องจาก

 ถนนสายซอยนางสุนทรา หมู่ที่ 9 ซึ่งเป็นซอยที่บุกเบิกใหม่และได้ ลงหินบนผิวทางไว้แล้ว แต่เนื่องจากสภาพพื้นผิวทางยังไม่แน่นพอ ทำให้หินที่ลงไว้ฝังลึกลงใต้ผิวทาง ผิวทางของซอยดังกล่าวจึงมีสภาพเป็นโคลนตมหากฝนตกลงมามากๆ ขอให้พิจารณาแก้ไขหรือปรับปรุงให้ด้วยนะครับ ฯ

นายก ฯ - เรียนท่านประธานฯ และท่านสมาชิกฯ หมู่ที่ 9 ครับ ถนนซอย

(นายสาโรจน์ บุญเรืองขาว) นางสุนทรา หมู่ที่ 9 ซึ่งมีสภาพตามที่ท่านสมาชิกฯ หมู่ที่ 9 นำเรียน

 เมื่อสักครู่ ผมจะมอบหมายเจ้าหน้าที่ออกไปตรวจสอบและรายงานมาเพื่อพิจารณาดำเนินการต่อไปตามที่เห็นสมควรนะครับ

ประธานฯ - ในเรื่องอื่นๆ นี้ มีสมาชิกฯ หรือท่านผู้เข้าร่วมประชุมท่านใดจะพูดคุย

(นายสนิท เรืองเพชร) หรือมีข้อเสนอเพิ่มเติมไหมครับ

 - ไม่มีแล้วนะครับ

 - ท่านสมาชิกฯ ครับ เราได้พิจารณาญัตติต่างๆ เสร็จสิ้นนะครับ เรื่องรายงานการดำเนินงานก็ได้รับทราบแล้ว ผมในฐานะประธานสภาและประธานในที่ประชุมผมขอปิดการประชุม สภาฯ สมัยสามัญ สมัยที่ 1 ประจำปี พ.ศ. 2563 นะครับ ขอปิดสมัยประชุมนะครับ

 **ปิดประชุมเวลา 16.47 น.**

 (ลงชื่อ) บันทึกการประชุม

 (นายเอกชัย รักปาน)

 เลขานุการสภา อบต.ปันแต